Волонтерски Центар Скопје во периодот од 1 јули до 30 ноември ќе го реализира проектот „Без расправање“ во три мултиетнички општини во Македонија, Скопје, Струга и Гостивар. Главна цел на проектот е да ја зголеми свесноста на младите за важноста на интеркултурната комуникација и интеракција. Имено, проектот ќе овозможи интензивна и блиска интеркултурна комуникација и интеракција помеѓу младите средношколци, спознавање на различните културни вредности и традиции и нивно прифаќање. Волонтерски Центар Скопје во рамки на проектот ќе реализира Летен камп „ИнКоИн“ за млади од 16 до 18 години, оттука објавува:

**Повик за учесници на Летен камп „ИнКоИн“ во Струга**

Во рамки на проектот ќе биде реализиран Летен камп со наслов „ИнКоИн“ чија главна цел е да се зголеми свесноста за културните разлики помеѓу младите од различни етнички заедници. Летниот камп ќе се одржи во Струга, од 1-ви до 7-ми август. Во рамки на петдневниот камп ќе бидат реализирани модули за:

1. Комуникакција и активно слушање,

2. Интеркултурна комуникација,

3. Емпатија,

4. Интеркултурен дијалог

5. Врсничка едукација, подготовка на работилници за врсничка едукација

Услови и начин на пријавување:

Возраст: 16-18 години

Родова еднаквост

Летниот камп „ИнКоИн“, на едно место ќе собере 20 средношколци на возраст од 16-18 години од средните училишта во Гостивар, Скопје и Струга.

При селекцијата на учесниците ќе се земе предвид етничката припадност на учесниците.

По завршувањето на Летниот камп учесниците ќе спроведат еднодневна работилница во нивните училишта.

Вашиот интерес за учество на Летниот камп пројавете го со поплнување на следната апликациона форма: <https://goo.gl/forms/es50t44rlXBWStg92> , најдоцна до 20.07.2018. Селектираните учесници ќе бидат контактирани по електронски пат преку е-маил на 25.07.2018 година.

Организаторот ќе ги покрие патните и трошоците за хотелско сместување на учесниците.